
Slika desno: NADBISKUP DR ALOJZIJE STEPINAC 
služi sv. Misu na parobrodu „Princesa Olga" putujući na čelu 
hrvatskog hodočašća u Svetu Zemlju Foto Lj. Griesbach 





HRVATSKO SLAVLJE U JERUSALEMU 



Danas je radosna duša svakog Hrvata kato- 
lika, danas je ponosno svako hrvatsko srce! 
Danas pred očima cijelog kršćanskog svijeta 
obavlja Nadbiskup Dr Alojzije Stepinac posvetu 
prvog hrvatskog narodnog svetišta u svetoj 
Kristovoj Domovini. Danas se žarko mole za 
bolju budućnost hrvatskoga naroda naši ho- 
dočasnici pred posvećenim oltarom hrvatskog 
Blaženika u Jerusalemu, a njima se pridružuju 
sa svojim molbama i tisuće Hrvata, koji ih iz 
domovine prate na putu po zemlji posvećenoj 
stopama i riječju Spasitelj evom. 

Svakog kršćanina srce vuče u one daleke kra- 
jeve, u kojima se Krist rodio, živio, naučavao 
i umro, a svaki narod nastoji, da na tim svetim 
mjestima podigne kakvo svoje narodno svetište. 
Hrvati su u svojoj katoličkoj prošlosti imali ti- 
jesnih veza sa Svetom Zemljom, a sada se evo 
u gradu Jerusalemu sitnim doprinosima iz svih 
hrvatskih krajeva podiglo i prvo naše narodno 
svetište — oltar BI. Nikole Tavelića. Misao za 
podignuće hrvatskog oltara u Jerusalemu pala 
je za vrijeme prvoga hrvatskog hodočašća u 
Svetu Zemlju g. 1931. i nakon šest godina evo 
je oltar na današnji dan svečano posvećen. 

Taj je oltar divno umjetničko djelo hrvatskog 
umjetnika Ive Kerdića, a prije otpreme u Svetu 
Zemlju bio je izložen u Zagrebu, 
gdje ga je između mnoštva po- 
sj etnika posjetio i politički vo- 
da hrvatskoga naroda dr Vlatko 
Maček, te tom prigodom vla- 
storučno napisao značajnu mo- 
litvu: »Kriste Bože, neka hrvat- 
skom narodu dođe kraljevstvo 
Tvoje!« 

Oltar je posvećen hrvatskom 
blaženiku Nikoli Taveliću iz Ši- 
benika, koji je u 14. stoljeću u 


Spasiteljevu gradu Jerusalemu dao svojom mu- 
čeničkom smrću svjedočanstvo za gorljivu vjeru 
hrvatskoga naroda. Hrvati su za obranu vjere 
Kristove dali u prošlosti svojoj mnogo dičnih 
sinova snažnih duhom i srčanošću, a između njih 
ističe se i gorljivi franjevac Tavelić, koji je pro- 
dičio naš narod u Svetoj Zemlji. Svetište, podi- 
gnuto njemu u počast, dostojno predstavlja 
hrvatsku ljubav prema vjernim sinovima svoje 
prošlosti i prema|Ugodnicima Božjim, a ujedno 
i suvremenu hrvatsku umjetnost i hrvatska kul- 
turna nastojanja. 

Oltar je podignut u slavenskoj katoličkoj 
crkvi, koja je sazidana na obronku Maslinske 
Gore u Jerusalemu. A u budućoj crkvi hrvatskih 
blaženika, koja će se sagraditi u Zagrebu (na 
Trešnjevki), bit će izrađen posve takav isti oltar 
posvećen bi. Taveliću. 

Naši su hodočasnici ponijeli sa sobom u Svetu 
Zemlju nove darove, koji će krasiti prvi hrvatski 
oltar u Svetoj Zemlji, a između njih i albume 
sa stotinu tisuća potpisa i s bezbroj želja i mo- 
litava vjernika iz svih hrvatskih krajeva. Jer da- 
našnje jerusalemsko slavlje u čast hrvatskog 
blaženika Tavelića — slavlje je katoličke vjere 
u našim dušama, slavlje je čitavog hrvatskoga 
naroda! 


Slika desno : 

POGLEDJNA JERUSALEM 


DANAŠNJI. ŠIBENIK Napisao Kalisto Perinič 


Lirika je dalmatinske Zagore opora, robustna 
kao onaj kamen, što izbija iz onoga kraja. No 
nije samo dalmatinski Zagorac takav! Takav je 
i onaj gradski živalj, što potječe od otaca ro- 
đenih i uživi jenih u onoj zagorskoj vrleti. To je 
borbeni, otvoreni, pošteni i gostoljubivi naš čo- 
vjek, potpuni tip Dalmatinca-Hrvata. Središte 
takva ambijenta je i gbrdi Šibenik, -najveći naš 
mornarički, industrijski, trgovački i turistički 
centar Sjeverne Dalmacije. 

Pored njegove važnosti kao luke, treba naro- 
čito podvući i industrijsku važnost i značaj Ši- 
benika, pa njegov značaj kao izvozne luke. 
Šibenik je još ranije počeo da razvija vrlo akti- 
vno svoju industriju. Uz golemu tvornicu kar- 



SiOLNA CRKVA U Š1BEN1KI. 


bida i ciananida u njegovu še zaleđu nalazi bo- 
ksit i siverićki ugljen, što se u ogromnim koli- 
činama slaže u Šibeniku. Isto se tako u Šibeniku 
nalaze velike količine bosanskog drva, što se 
izvozi po cijelom svijetu. Šibenik je jedini grad 
u Dalmaciji, koji je zadržao apsolutni karakter 
težaštVa t. j. poljodjelstva, pa tamo rađa ma- 
slina i vinova loza, buhač, višnja, kadulja i ete- 
rična ulja. Sve se to izvozi iz šibenske luke, a 
prvoklasno vino je jedna od najjačih produk- 
cija Šibenika. 

Osim industrije, trgovine i pomorstva, razvi- 
jalo se i razvija u Šibeniku i umjetničko stvara- 
nje. To je rodno mjesto Matavulja i Tomazea, 
a raniji glasoviti ljudi bili su Vrančić, Medulić, 
Šižgorić i t. d. 

Šibenik se pored toga ponosi brojnim svojim 
umjetničkim djelima i povijesnim "spomenicima, 
između kojih na prvo mjesto dolaz ; njegova ka- 
tedrala. Ta katedrala pretstavlja remek-djelo 
arhitektonske umjetnosti i može da se takmi sa 
najkrasnijim i najoriginalnijim crkvama evrop- 
skog zapada. Tu je pravo čudo stvoreno u mra- 


moru i tesanom kamenu. Mletačka je gotika 
pružila ruku ranoj renesansi. Pod maestoznom 
kupolom vlada harmonija. Nju . drže vitki stu- 
povi s odlično rađenim kapitelima. Sjedeći do » 
nogu lavova, koji čuvaju ulaz u hram, čovjek se 
na ovom mjestu prenosi mislima u prošlost, 
kad su ovuda šetali hrvatski plemići Šubići,' tem-; 
flari, silni du.ždevi, ratnici, plaćenici bizantij- 
akog cara i vojnici dalekih carstva . . . Harmo- 
nija dimenzija i crta, detalja i čiste umjetničke 
ljepote omame oči i zanose čitavu duševnost. 

Šibenik je pun i samostana i crkava, u kojima 
svuda susrećete umjetnost. Ona je plod požr- 
tvovnosti, ukusa i smisla za ljepotu običnih na- 
ših građana iz prošlih vjekova... Remek djelo 
umjetnosti je i t. zv. Gradska Loža ili Vijećnica, 
građena u renesansnom slogu, iz god. 1542., 
pa Foskolova palača s krasnom fasadom, Kne- 
ževa palača, Biskupija i t. d. 

Šibenik kao i svi drugi dalmatinski gradovi 
dijeli se se na sredovječni grad s uzanim ulica- 
ma i starim kućama i na moderni grad sa su- 
vremenim građevinama i trgovima. To je i rod- 
no mjesto hrvatskog blaženika Nikole Taveli- 
ća, koji je za Kristovu vjeru poginuo mučeni- 
čkom smrću u Jerusalemu. 

POZDRAV JERUSALEMU 

Stotinu tisuća Hrvata katolika poslalo je svoje 
potpise, želje i pozdrave gradu Jerusalemu i 
ostalim svetim mjestima u Spasiteljevoj domo- 
vini. U prekrasnim albumima, koje su hrvatski 
hodočasnici ponijeli sa sobom u Svetu Zemlju, 
na prvome se mjestu nalaze molitve, pozdravi 
i želje duhovnih pastira hrvatskoga naroda, na- 
ših nadbiskupa i biskupa. 

Hrvatski Metropolita preuzv. g. dr. Antun 
Bauer napisao je ove riječi: 

»Blaženi Nikola Taveliću, koji si krv svoju 
prolio za sv. vjeru i Crkvu katoličku i kojemu 
je hrvatski’ narod podigao ovaj oltar, moli za 
hrvatski narod, > da ga Gospodin očuva u sv. 
vjeri katoličkoj.« 

Sarajevski Nadbiskup preuzv. g. dr. Ivan Ev. 
Šarić napisao je: 

»Pozdravljam te, sveti grade Jerusaleme! Tvoja 
je slika u mojim odajama. I tvoje cvijeće u 
mom je molitveniku. Jerusaleme! Ti si podigao 
ruku na Božanskog Spasitelja. Jerusaleme! Ti 
si ipak svet. Jer si se napio Krvi Spasiteljeve. O 
sveta Krvi, koja si iz Srca mojega Spasitelja 
potekla!' Ti me napij! I očisti me! I posveti me! 

Jerusaleme! Ti si se napio i krvi našega bla- 
šenog Nikole Tavelića. I zato k tebi sad hrle 
Hrvati, da u tebi proslave toga svojega Jeru- 
salemskog Mučenika. 

Blaženi Nikola, moli za nas!« 

Isto su tako mnogo molitava, želja i pozdra- 
va iznijeli i ostali hrvatski biskupi,, a za njima 
sto tisuća Hrvata. 



OBITELJ TAVELIĆA 
U ŠIBENIKU 

S akcijom za podignuće oltara hrvatskom 
Blaženiku Nikoli Taveliću u Svetoj Zemlji sve 
se više širi u narodu štovanje tog našeg muče- 
nika i sve je veće zanimanje za njegov život i 
rad. Zato je Hrvatsko Knjiž. Društvo sv. Jero- 
nima izdalo o BI. Nikoli Taveliću knjižicu, koju 
je napisao Đon Krsto Stošić Taj vrijedni naš 
kulturni radnik i pisac iznosi nam i ove zanim- 
ljive podatke o obitelji Tavelića u Šibeniku. . 

Obitelj Tavelića u Šibeniku zvala se Taveljić, 
Tavilić, latinski Tavileus, talijanski Tavileo. Prvi 
se od Tavelića spominje Bogdan Tavelić, koji je 
imao sina Petra i vjerojatno našega bi. Nikolu. 
Petrovi su sinovi Cvjetan i Ivan kao plemići, kad 
su Mlečani zauzeli Šibenik god. 1412., bili u 
službi mletačke vlasti. U oporuci 20 svibnja 
1437. Ivan je između ostalog ostavio crkvi sv. 
Franje 20 dukata. Imao je sina Klementa, Cvje- 
tana i Jakova. Bio je kapetan šibenskoga kotara, 
a kad je zaglavio prigodom nekog brodoloma g. 
1453., njegovu je službu preuzeo brat mu Toma. 
Nikola, sin Cvjetanov, bio je god. 1480. admiral. 
Imao je sinove Mihovila, Vjekoslava i Ivana. 
Vjekoslav se hrabro borio proti Turcima i pao 
u ropstvo. Moralo se prodati njegovo imanje, da 
ga oslobode. 

Rod je Tavelića izumre za najstrašnije kuge u 
Dalmaciji, kad je skoro sav Šibenik propao god. 
1649. i početkom god. 1650. Obiteljski grb Ta- 
velića prikazuje nam raskriljenog orla na mo- 
drom polju, a na zlatnom tri pruge sa crvenim t 



ZASTAVA HRVATSKIH HODOČAŠĆA U SVETU ZEMLJU 
Prvi barjaktar seljak bać Joso Martinović, koji već četvrti put ho- 
dočasti u Svetu Zemlju — Snimljeno na parobrodu „Princesa Olga* 
za vrijeme putovanja Foto Ljudevit Griesbach 



Slika lijevo : 
BL. NIKOLA 
TAVELIĆ 
Slika na oltaru 
u crkvi sv. 
Franje u Šibe- 
niku. Naslikao 
Mihaljević 


Slika desno: 
SANDALA 
BL^JKOLE 
TAVELIĆA, ] 
koja se čuva 
kao dragocjena 
uspomena u 
crkvi sv. Fra- 
nje u Šibeniku 


i srebrnim četvorinama. Prema nekom ugovoru 
od 6. ožujka 1417. (u arhivu šibenskoga kaptola) 
kuća Ivana Tavelića bila je blizu crkve Presv. 
Trojstva, kod kuće, koju su u 18. vijeku podigli 
knezovi Galbiani. Tavelići su plaćali kaptolu na- 
sljednu daću. Radi toga je u Šibeniku prozvana 
bližnja ulica Ulicom bi. Nikole Tavelića. 

Napisao Nikola Žic 


G U 

Tek što se dijete rodi, pije mlijeko kroz gu- 
menu dudu, pod njim je gumena podloga 
i kraj njega gumena spužva, a prve će mu hla- 
čice i igračke biti jamačno od gume. Kad pro- 
hoda, bit će mu najveće veselje gumene lopte i 
trokolice s punim gumenim obručima, kasnije 
velika nogometna lopta i dvokolice s punjenim 
obručima, a do smrti će uzdisati za automobilom 
s pneumatikama, koje su također od gume. 

Gumene rukavice su danas na rukama liječni- 
cima i domaćicama, kuharice nose gumene pre- 
gače, ronioci gumeno odijelo, u ljekarni su gu- 
meni čepovi, a po bazarima su najljepše stvari 
od gume. Englez se od vlage i kiše brani gume- 
nom kabanicom, Rus od snijega i blata gume- 
nim kaljačama, a Amerikanac imade sigurno u 



VELIKA MEDALJA BL. NIKOLE I AVELIĆA, KOJU HRVATSKI 
HODOČASNICI NOSE NA DAR JERUSALtMSKOM PATRIJARH I 
Jednu manju nose i čuvaru Sv. Zemlje jerusalemskom vrhovnom 
franjevačkom poglavaru P. Gori. U posve malom obliku to je i ho- 
dočasnički znak. Sve je izrađeno točno po relijefu s hrvatskog jeru- 
salemskog oltara Izradio Ivo Kerdić 

džepu gumene poslastice za žvakanje, ako nema 
gumenu duhankesu za lulu. Čovjeku je guma na 
pomoći i u jesen njegova života Zubar mu njome 
popravlja zube, gumeni termofor mu ublažuje 
boli od reume, gumeni produžak na štapu olak- 
šava mu šetnju, a gumeni jastuk na putu za- 
mjenjuje od nužde i fotelj i krevet. 

Premda su misionari već u 16. stoljeću do- 
nijeli iz Indije u Evropu vijest o nekim čudnim 
loptama, koje odskaču od zemlje, nije to zani- 
malo baš nikoga. Ljudi nisu imali smisla za no- 
gomet . . . Gumu su god. 1770. objeručke prihva- 
tila tek školska djeca, kad su trgovci pokazali, 
da se tragovi olovke na papiru mogu lako iz- 
brisati gumom. Sad je u Evropu stao pritjecati 
sok, koji je poput mlijeka curio iz kore nekoga 
drveta, kad su ga Indijanci u Braziliji zarežali. 
Indijanci su ga zvali kaučuk. 

Malo je više od sto godina unatrag slučajno 
otopinom kaučuka zaprljano odijelo nekome En- 
glezu. Kako je uslijed toga postalo nepromoč- 


M A 

no, eto početak prvim kišnim kabanicama, koje 
su kasnije znatno dotjerane naročito t. zv. vul- 
kaniziranjem, naime pretvaranjem sirova kau- 
čuka s pomoću sumpora u elastičnu i otpornu 
gumu, koja se ne lijepi, ne steže, ne tali i ne 
smrdi. Ovaj je uspjeh neumornim radom posti- 
gao Charles Goodyear u prvoj polovini prošloga 
stoljeća. On nabraja u svojoj knjizi o kaučuku 
pet stotina različitih upotreba gume. Nije pre- 
tjerao, jer iz dana u dan raste prerazličita i ne- 
vjerojatna potrošnja ove najvažnije robe na 
svijetu. 

>U njegovo se vrijeme trošilo godišnje 400 
tona kaučuka, malo kasnije 4000 tona, a prvih 
godina našega stoljeća oko 50.000 tona kaučuka 
u svakojakom obliku. God. 1925. je svjetska 
proizvodnja premašila nečuvenu količinu od 
500.000 tona, a eto god. 1934. već iznosi rekord 
od preko jednoga milijuna tona, koji je već po- 
sve sigurno premašen u ovoj godini, a sam Bog 
znade, koje li će još nevjerojatni je brojke izni- 
jeti svjetska statistika slijedećih godina. 

Hoće li tropske prašume Brazilije, gdje je 
podneblje ubitačno, tlo neprohodno, voda otrov- 
na i sunce nesmiljeno, uvijek davati dovoljno 
kaučuka? Strah pred nepovoljnim rješenjem 
toga pitanja potakao je Engleza Disraelija, da 
se pobrine za razvitak umjetnih plantaža kauču- 
kovca na podesnome području golemoga brit- 
skoga carstva, jer je predviđao sve veću važ- 
nost gume u životu čovjeka. 

Teškom je mukom ukradeno kaučukovo sje- 
menje u Braziliji i zasađeno na kopnu i otočju 
oko Singaporea u Aziji, i eto odanle već dobiva 
London svake godine sve više i više kaučuka. 
Prašumski se kaučuk tražio i brao i u Braziliji 
i u Africi i drugdje, ali je sve jače napredovao 
plantažni kaučuk u engleskim i holandijskim ko- 
lonijama. Dok je god. 1905. divlji kaučuk dao 
gotovo 100% svjetske žetve, god. 1922. doba- 
vile su engleske i holandijske plantaže 93% 
svjetske proizvodnje kaučuka. 

Kaučuk se trošio sve više, pa se stalo pomi- 
šljati i na njegovu umjetnu proizvodnju kemij- 
skim putem. To je pošlo za rukom njemačkome 
profesoru Fritzu Hoffmannu u Breslavi. Ovaj 
umjetni kaučuk je u svakome pogledu bolji od 
prirodnoga, koji se dobiva od kaučukovca, ali 
je još uvijek skuplji. Englezi su svoju proizvod- 
nju tako povećali i cijenu snizili, da se kemijsko 
proizvođenje umjetnoga kaučuka ne isplaćuje, 
Njemačke tvornice ne uspijevaju, kad se engle- 
ski kaučuk, koji se još god. 1925. prodavao po 
funti za 1 dolar i 23 centa, a god. 1928. za sa- 
mih 17 centa, već god. 1932. prodavao za sama 
samcata dva centa po funti sirovoga kaučuka 
najbolje kvalitete. Produkcija raste neprestano 
i svjetsko je tržište prezasićeno kaučukom i 
proizvodima od kaučuka. Stoga je guma postala 
doista najvažnijom robom na svijetu, a postala 
je začudio i najjeftinijom robom, koju svatko 
treba i lako dobije. 

Izvorni roman „Obitelji 


BILJEŽNICA S KOCKAMA 

ROMAN IZ SUVREMENOG ŽIVOTA — NAPISAO IVO BALENTOV.IĆ (Nastavak) 


Div je išao pored njega spuštene glave. Šu- 
tjeli su i motrili niske periferijske kućice, koje 
su jadne i nanizane bile šćućurene u hrpama — 
kao neki zapušteni i propali kokošinjci 

»Pogledaj! Dva puta dva metra! Tu žive če- 
tiri čovjeka. 2X2 = širina i duljina!« nasta- 
vio je ojađenim glasom Marcel. »Visina dva me- 
tra. Dragi moj, kakav je tu zrak? Gdje je tu 
higijena? Higijena, dragi moj? A trista metara 
dalje, drži gospodin u fraku i rukavicama pre- 
davanja o Abesiniji! Grad čavrlja o tome, da 
li je poginuo ras Sejum ili nije.« 

Div se nakašljao, zapalivši cigaretu, ponudi 
je i Marcelu. 

»Čudan si ti. I pretjeruješ. Ne znaš razliko- 
vati pojmove. Oštar si u kritici, prijatelju.« 

Plavi dim je obvio njihova lica. Korak se gu- 
bio u stazi od sitnog bijeloga kamena. Spuštala 
se večer i nebo je bilo urešeno zvijezdama, koje 
su plesale na jasnoj modrini. Bilo je hladno i 
lica su lako zaradila. Marcelov se nos zacrvenio 
kao u alkoholičara. Vadeći rupčić, on je otpu- 
hnuo gust i plav dim, a zatim je gLasno obrisao 
nos i kiseljkasto se osmjehnuo. 

»Gospodine Dive, vi zaboravljate, da smo na 
Balkanu! Ti si buržuj i imadeš na nogama la- 
kovane cipele, a moj otac živi u selu pedeset 
godina i trpa u lulu list od krumpira. A i lula 
mu je okrnjena! Dragi moj mladiću! Za tebe je 
problem, kako ćeš se riješiti djevojke, koja te 
slijedi, jer joj se sviđa tvoje izbrijano lice, jer 
joj prijaju tvoji poljupci darovani u času tvoje 
gospodske slabosti. Ti ćeš sutra obući na sebe 
engleski smoking, a prekosutra staviti zlatni sat 
iz prve švicarske tvornice sa lancem, koji je te- 
žak dvjesto grama. Je li, moj slatki Dive?« 

Div je preneraženo gledao u njega i nije mu 
dugo govorio. Najzad ga je lako ogrlio i zagle- 
dao mu se čvrsto u oči. 

»To veliš ti, koji upravo sada polaziš sa 
mnom na kućnu zabavu obitelji Makarić?« 

»Da. Upravo zato i govorim.« 

»Marcele, ti tlapiš. Ili hoćeš da bockaš? No ja 
ti ne ću zamjeriti, jer znam, da si takve naravi.« 

»Nisam niti htio da te vrijeđam! Htio sam 
samo da konstatiram neke činjenice. Uostalom 
i ti si slično govorio onda, kad je pred tobom 
zaplakao onaj tvoj direktor. Tada si, dragi Dive, 
govorio ispravno, a ipak — vidiš — nisi bio tada 
iskren. Pa to i jest tragično: dobri ste teore- 
tičari, i teorija vam je jedno, a u praksi — kon- 
vencionalni ropski i šablona vam je i zakon i 
bog i sve. Pokvareni ste kao i vaše novine . . .« 

»Marcele!« 

»Da, ja sam tu — Dive.« 

»S tobom se danas ne da razgovarati.« 

»Onako, kako ti to želiš, ne!« 


Išli su šutke i prošli su tako dvije ulice. Pred 
novo sagrađenom petokatnicom stadoše. Div je 
namještao kravatu i ogledao se u malo džepno 
ogledalce. Marcel je kopkao prstom po luknji 
u džepu svog ogrtača. 

»Da li idem?« upitao je kao za sebe. Div ga 
je uhvatio za ruku: 

»Je si li pozvan?« 

»Jesam.« 



KARAKTERISTIČNA ULICA u JERUSALfcMU 


»Onda kuš! Moraš ići!« 

Išli su sporo po kamenim stubama. Marcel 
je osjećao, kako ga je nešto stisnulo u prsima. 
Lice mu se ugrijalo i on je jedva čujno pro- 
šaptao: 

»Koliko je sati?« 

»Pola osam.« 

»U osam sati — imao bih jedan sastanak.« 

Zastali su u drugom spratu. Div je pritisnuo 
kažiprstom električno dugme. Otvorila su se vrata 
i Div se savinuo kao britva. Žensko se lice ra- 
steglo u ljubezni osmijeh. 

»Dobro došli, gospodo!« 

Marcel se polako vukao po modrome pret- 
soblju, pažljivo koračajući po mekim sagovima. 
On se zaklanjao za leđa Diva kao u nekome 
strahu. Sporo je svlačio ogrtač i na čelu mu 
je iskočila krupna bora. Kaput mu je iznošen 

i mjestimično trošan. Hlače njegove nisu već 
mjesec dana ispeglane. Slučajno se opazio u zid 
nome ogledalu i brzo okrenuo. I lice mu je bilo 
užareno, a na čelu su se pokazale sitne kapljice 
znoja. 

»Uđite, gospodo!« zakreštao je sopran kuće 
domaćice. »Samo uđite! Društvo vas čeka. Upra- 
vo je večera na stolu. Znate, jako nam je dra- 
go, da ste ,nas počastili svojim posjetom. Izvo- 
lite samo . . .« 

Oni su ušli. Najprije Div, a onda Marcel. 

Sve su oči bile u njih uprte. Div se klanjao i 
već rukovao, a Marcel je crven i uznojen sta- 
jao iza njega, pokajavši se u tome času, što je 
ovamo stupio. U svemu je zatim oponašao dru- 
ga. U riječima i pokretima. Zaboljele su ga po- 
sprdne oči jedne žene, koja ih je upravila na 
njegov iznošeni kaput. 

»Gospođica Melita!« predstavili su je. 

Imala je okruglo lice, crne vlasi i podrugljive 
oči* ispod debelih, savinutih obrva. Kućedoma- 
ćica debela i gojna. Njezin muž tusto prase, sa 
podrezanim bijelim brčićima i ćelavom lubanjom. 
Još dvije bezbojne gospođice i njihovi kavaliri, 
zatim profesor Iksić sa zaručnicom od dvadeset 
godina, naivna izgleda i tamnoplavih očiju. 

Marcel se stisnuo u sebe i rijetko je govorio. 
Gospođa Makarić se nagnula prema njemu i 
šaptala mu u uho: 

»Drago mi je, da ste i vi ovdje. Znam, čudan 
ste čovjek. Pa kako inače? Dobro, ha? A mi 
tako; mome suprugu opet sniziše sedam posto. 
Čujte, to je grozno. Sada nam ostaje svega 
tri hiljade i ove jadne moje dvije. Ali, molim, 
gdje je tu pravda?« 

»To je istina!« procijedio je Marcel kiselo. 

»A onda, evo: tu su poslovi, brige oko obite- 
lji, molim vas. Upravo smo pred godišnjom 
skupštinom , Društva za zaštitu životinja’ po- 
mislite, jadne životinje. Ah, znate, to je da pro- 
plačeš, kako su ljudi bez srca.*..« 

Marcel se nakašljao. U njemu je nešto pla- 
nulo. Čelo mu je bilo oznojeno. Teško je isti- 
snuo: 

»>Ne, nema srca, gospođo!« 

A onda je — rasijecajući na tanjuru komad 
mesa — tiho, ali veoma eksplozivno prošaptao: 

»Uistinu, ali ako ćete sa mnom o vašemu 
društvu razgovarati, ja mislim, da se ne ćemo 
moći složiti.« 

»Kako!?« 

»Tako! 'Po mom mišljenju, najprije bi se mo- 
ralo osnovati društva za zaštitu — recimo — 
čovjeka.« 



Svatko ne može ići u kupalište, 

ali 

svatko može žrtvovati 100* — dinara (20 — 25 ve- 
likih boca) i mjesec dana piti, mjesto druge vode 
samo našu čuvenu 

RADENSKU 

onu sa crvenim srcima! 


»Kako mislite, gospodine?« 

»Evo!« Marcel je uzeo sa pladnja čašicu ra- 
kije i stresao je u grlo. »Mislim, da je vaše dru- 
štvo postavljeno na krive noge . . . 

»Krive noge?!« 

Sada su i ostali protegnuli vratove i najed- 
nom je nastupila šutnja. Marcel je osjetio, kako 
mu postaje tijesno, nelagodnost u duši silila ga 
je da ustane, dohvati čašicu i progovori. Učinio 
je to, i svi su uprli oči u njegova usta: 

»Sada, uvažena gospodo, kad je između me- 
ne i domaćice došlo do nesporazumka, koji traži 
da bude likvidiran, nalazim za potrebno, da se 
pred svima vama ispričam sa nekoliko riječi.« 
Marcel je spustio oči i primijetio, kako je Di- 
vovo lice problijedjelo i produljilo se. »Kod nas 
se, u ovoj našoj suznoj dolini često pridaje va- 
žnost problemima, koji se nas isto toliko tiču 
kao i pitanje Marsavih stanovnika. Ja mislim, 
da je jedno društvo, kome je cilj da brani inte- 
rese proždrljivih vrabaca i gavranova, isto to- 
liko važno i potrebno, kao što bi — na primjer 
— našoj uvaženoj domaćici pored pet njezinih 
krznenih ogrtača bio potreban i šesti od neke 
jeftine tkanine.« 

»Gle, vi ste duhovit čovjek,« dobacio je pro- 
fesor Iksić pomalo uzbuđen. 

»Šta vi govorite?« planula je domaćica i za- 
žarila se. 

Oči dvadeset-godišnjice zaručnice postale su 
još tužnije. Domaćin je utonuo u svoje salo i mu- 
klo zastenjao. Blijed i nervozan ustao je Div 
i viknuo: 

»Ja mislim, gospodo, da je moj kolega htio 
samo malo da nas bočne. Pa iako nije odabrao 
najljepši način, ja mislim...« 

»Nemoj mnogo misliti!« nasmijao se hladno, 
Marcel, ostavio stol i na odlasku se nijemo po- 
klonio. 

Praćen burom ogorčenih i isprepletenih gla- 
sova, obukao je kaput i pojurio niz stube. Za 
sobom je čuo kričav sopran gospođe Makarić. 

»Gospodine Marcele Mariću! Dođite natrag!« 

Sjetio se goleme rijeke i oćutio se kao dav- 
ljenik. Pred oči mu je došlo malo rodno selo: 

»Eh, trebat će se vratiti tamo!« 

Večernja svježina mu je rashladila uznojeno 
čelo. Bilo je vedro i nebo je treperilo zvije- 
zdama. Koračao je snažno i korak mu je muklo 
odzvanjao: 

»Tik — tik — tik — tik . . .« 

Pred kavanom »Zdravlje« čekala 'ga je Buga. 

»Čekam već pola sata.« 

Bila je pogurena, ozebla i lupkala je desnom 
nogom. 

»Hladno je.« 

Pošli su polagano jedno pored drugoga. On 
je kradomice motrio njezin lijepi profil. Pram 
crne kose lako se njihao iznad uha. 

»Buga. hoćemo li se opet sutra vidjeti?« 

»Možda.« 

(Nastavit će se.) 

Kulturni pregled 


DOKTOR FILOZOFIJE 


Dok je ekonomska kriza pri- 
siljavala bunjevačkoga hrvat- 
skog seljaka, da prodaje pro- 
dukte svoga gospodarstva u bes- 
cijenje i da tako svoje materi- 
jalno stanje sve više upropa- 
štava, dotle su se s druge stra- 
ne mnogi okoristili tom njego- 
vom nevoljom spekulirajući na 
svjetskim burzama s pšenicom i 
kukuruzom i zaradili na njego- 
vu znoju i na njegovoj krvi mi- 
lijune. To su bili nemilosrdni ka- 
pitalisti, ponajčešće Židovi. 

O tome eto uglavnom govori 
knjiga, »Doktor filozofije« od 
mladoga bunjevačkog pisca — 
Marka Čovića. 

Sudbina njegova glavnog lica 
Lajče Stipića sudbina je većine 
hrvatskih (nesamo bunjevačkih) 
seljačkih sinova, koji misle, da 
su talenat i poštenje dovoljni 
za uspjehe u životu. Roditelji 
Lajče, dobroćudni bunjevački 
hrvatski seljaci, rade kao mra- 
vi marljivo na oporoj zemlji, 
muče se cijele dane, žrtvuju sve, 
samo da njihov sin, njihov Laj- 
čo bude gospodin doktor, dok- 
tor filozofije. A Lajčo je talen- 
tiran đak. I marljiv. On radi, 
uči, studira. Živi u velikom gra- 
du u vrlo teškim materijalnim 
prilikama. Više je gladan nego 
sit. I na kraju svršava studij. 
Postaje doktor filozofije, ali 
nesamo na papiru; jer je on i 
po svojoj prirodi sklon razmi- 
šljanju i filozofiranju. I čeka- 
jući mjesto suplenta on razmi- 
šlja, tko je kriv, da je njegov 
otac prodao sve: i polje, i bfago, 
i salaš, onaj njihov stari, ali li- 
jepi, bijeli salaš. Dolazi do je- 
dinoga rješenja, a to je, da je 
tome zlu kriv Židov Frančić. Taj 
stari degenerirani židovski star- 
kelja posuđuje rado seljacima 
novce* ali se odmah upisuje na 
njihove kuće i zemlju, pa kad 
oni ne. mogu na vrijeme platiti 
dug, on im krvnički odužim! je 
kuću, i zemlju. Taj stari lihvar 
zlikovački vrši svoj pakleni pr- 
ljavi zanat, upropašćuje jadne 
seljake i gradi sebi dvokatnice 
zgrćući srebrnjake, na kojima 
se još vide otisci seljačkih gru- 
bih prstiju. I na kraju Lajčo 


ubija te krvopije seljačkih duša, 
staroga i mladoga Frančića (ko- 
ji je Lajči novcem preoteo i 
djevojku), pa dobiva dvadeset 
godina zatvora. 

Sam je sadržaj »Doktor filo- 
zofije« vrlo živ, šarolik i aktu- 
elan, jer se u njemu rasprav- 
ljaju naši narodni problemi, ko- 
ji su duboko zadrli u suvremeni 
tok stvarnoga života. 



MARKO ČOVIĆ, 
pisac „Doktora filozofije® 


Čović je stvari ispravno posta- 
vio, iako se možda ne će čitači 
u svemu s njime sasvim složiti. 
Tako na pr. ne možemo pri- 
hvatiti raskoljnikovsku odluku 
Lajče, da ubije ona dva Židova. 
Nama Hrvatima baš tako odgo- 
jeni Lajče danas i te kako tre- 
baju; pa ako će oni morati ča- 
miti u tamnici, kakvu ćemo od- 
njih imati korist? 

»Doktor filozofije« je zami- 
šljen kao niz novela, te je svako 
poglavlje zaokružena cjelina, 
ali je to u. stvari oveća pripo- 
vijest, jer' je kontinuitet svih 
poglavlja međusobno dobro po- 
vezan. Tehnika ovoga djela je 
na visini, što ugodno iznenađu- 
je, obzirom, da je to autorov 
prozni prvijenac. I s formalne 
je strane djelo uspjelo, kao i 
s jezične, tek neki srbizmi sme- 
taju kod čitanja. r. PEROŠ 


Događaji 

22. lipnja: Saznaje se đa je pred. 
ministarskog savjeta francuske 
vlade Lepn Blum podnio ostavku 
vlade radi financijskog neuspjeha. 

23. U vatikanskim krugovima najod- 
lučnije demantiraju, da Sveti 
Otac Papa kani iž Katoličke za- 
jednice isključiti njemačkog kan- 
celara Hitlera, zbog špota Kato- 
toličke crkve i Trećeg Reicha. 

24t Radi napadaja crvenih aviona na 
njemačku krstaricu »Leipzig«, 
Njemačka i Italija odustale su od 
kontrole španjolske granice, što 
je izazvalo pravu međunarodnu 
senzaciju. 

25. -Uhapšene su mnoge vodeće osobe 
u Sovjetskoj Rusiji i optužene 
zbog špijunaže i neprijateljskog 
stava prema Staljinu. 

26. Nacionalisti su iza zauzeća Bilbaoa 
zauzeli još neka važna mjesta, 
kao: Aracaldo, Portugaleta, Se- 
stao i Orttičla. To su važne po- 
zicijske točke na putu prema San- 
tanderu. 

27. Iza istupa Njemačke i Italije iz 
kontrole španjolske obale Engle- 
ska i Francuska nastoje preuzeti 
same kontrolu nad Španjolskom, 
ali Njemačka i Italija protiv toga 
najodlučnije prosvjeduju. 

28. Rumunjski kralj Karol dopu- 
tovao je u Varšavu u pratnji mar- 
šala Rvdz Smijgloga. 

29. Veličansteni Euharistijski Kongres 
u Krapini. 

30. Nacionalističke španjolske trupe 
uspjele su kod Puerto-Soria (kod 
Huesce) zauzeti nekoliko važnih 
položaja. 

1. srpnja: Radi velike valutne 

krize, u koju je Francusku do- 
vela pučka fronta senat odobrio 
vladi Chautempsa najšire ovlasti 
za sanaciju franka. 

2. Anglikanski biskup u Gibraltaru 
među ostalim piše: »Pobjeda ge- 
nerala Franca znači pobjedu ev- 
ropske civilizacije.« — Umro An- 
tun Bonaventura Jeglić, knez bi- 
skup iz Ljubljane. 

3. Hrabra avijatičarka Amelija Ear- 
hardt pala je sa svojim avionom 
u more. — Zavjetno zagrebačko 
hodočašće u Mariju Bistricu pod 
vodstvom preuzv. g. Nadbiskupa 
Koadjutora dfa A. Stepinca. 
Poludila udovica pokojnog mar- 
šala Tuhačevskoga, a kćer joj po- 
činila samoubojstvo, jer su so- 
vjetski listovi javili, da gđa Tu- 
hačevski osuđuje postupak svog 
ubijenog muža. 

5. U Lisabonu pokušan atentat bom- 
bom na portugalskog ministra 
predsjednika Salazara, kad se 
vraćao s mise. — Izvanredni sa- 
ziv parlamenta u Poljskoj radi 
spora između parlamenta i kneza- 
izbornika krakovskog nadbiskupa 
Sapiehe. Spor je nastao, što je 
Sapieha dao prenijeti smrtne o- 
statke maršala Pilsudskog. — Po- 
greb knez-biskupa Jeglića. — Ve- 
ličanstveni povratak zagrebačkih 
hodočasnika iz Marije Bistrice. 

Gore : 

NADBISKUP DR ALOJZIJE STEPINAC 
UPOZNAJE NA RAROBRODU „PRINCEŠA 
OLGA“ HRVATSKE HODOČASNIKE, 
NAKON ŠTO JE PAROBROD KRENUO IZ 
SPLITA PUT SVETE ZEMLJE 


HRVATSKI HODOČASNICI KREĆU DNE 10. SRPNJA IZ SPLITSKE LUKE 
PREMA SVETOJ ZEMLJI — Pred parobrodom se nalazi splitski biskup 
dr Kv. Bonefačić s predstavnicima svećenstva i katoličkih društava 


HRVSTSKI HOOOCflSniCI 

na putu o svetu zehuu 


Lijevo : 

HRVATSKI JERUSALEMSKI KALEŽ, 
što su ga naši hodočasnici odnijeli u hrvat- 
sko svetište u Jerusalemu, izrađen je točno, 
kao što je bio onaj, koji je u ožujku 1936. 
ukraden s Izložbć Svete Zemlje u Zagrebu 
Po modelu prof. Ive Kerdića 


Hodočašće je krenulo iz Zagreba u Sve- 
tu Zemlju dne 9. srpnja, a vraća se u 
Zagreb dne 4. kolovoza sa Raspelom 
posvećenim na Kristovu 
Grobu. Grad će Zagreb 
svečano dočekati hodo- 
časnike te Raspelo iz 
Svete Zemlje u procesiji 
prenijeti od kolodvora 
do katedrale 




* m * 


NADBISKUP DR ALOJZIJE STEPINAC na današnji 
će dan posvetiti oltar BI. Nikole Tavelića u Sv. Zemlji 



tLATAVt 

-«>vAr$Si* 


SREBRNE POSUDICE ZA VINO I VODU 
KOD SV. MISE. Za hrvatski jerusalemski 
oltar izradio prof. Ivo Kerdić 


Lijevo : 

DR JOSIP ANDRIĆ, glavni organiza- 
tor i vođa hodočašća u Svetu Zemlju, koji 
je ujedno organizirao i 'čitavu akciju za po- 
dignuće hrvatskog oltara BI. Nikole Tavelića 
u Svetoj Zemlji 


Dolje : 

ALBUMI DUHOVNOGA HODOČAŠĆA 
U SVETU ZEMLJU 

11 albuma sa 100.000 potpisa. Izrađeni po na- 
crtu prof. Ive Kerdića 

Sve slike predmeta za jerusalemski oltar i sve 
slike s putovanja u* Svetu Zemlju fotografirao 
\ Ljudevit GriesbachzL 


[jilETI, KOJE HRVATSKO HODOČAŠĆE NOSI 
H U SVETU ZEMLJU 

.ijisal, stalak za misal, kalež, posudice za vodu i vino, 
jami duhovnog hodočašća za hrvatsko jerusalemsko 
lil medaljon BI. Nikole Tavelića jerusalemskom patri- 
tska hodočasnička zastava, pod kojom hrvatski hodo- 
časnici svečano prolaze Svetom Zemljom. 

Sve izrađeno po nacrtima prof . Ive Kerdića 


Lijevo : 

OLTAR BL. NIKOLE5& 
TAVELIĆA U JERUSALEMU 
postavljen u slavenskom sve- 
tištu na Maslinskoj Gori 


Desno : 

HRVATSKA JERUSALEMSKA 
SVIJEĆA 


Izrađena po nacrtima prof. 
Ive Kerdića 





(Nastavak) 


OSVETNIK 


IZ SLAVNE HRVATSKE PROŠLOS 

Slobodan mu štitonoša Mirko prozbori: 

»Hvala tebi, pobratime, moje Nevenke. 

Ne pitam te, ko si, što si, kršni viteže, 

Već se sjećam vjernog druga svoje mladosti, 

S kojim povih mlade dane pod Velebitom, 

Ali mi ga davno pokri more nevjerno. 

I on ti je naličio stasom, uzrastom, 

A1 još više tvrdom vjerom, sviješću, ponosom. 

Ja sam dosad Bogu roda teško zgriješio, 

Ali sam se ludom nadom ludo tješio. 

Nek mi ruka osuši se sve do ramena, 

Nek ne bude na ognjištu mome plamena, 

Nikada se vječnog raja ne naužio, 

Ne budem li s ljubom rodu vjerno služio. 

A sad, ljubo, skidaj prnje tuđe, svilene, 

Na se meći prosto ruho naše hrvatsko, 

Što si sama svojom rukom tkala, sašila, 

Zaoblice, brašnenice spremaj gostima.« 

Kad se četa nasitila mesa ovnujskog, 

Ljutu žeđu ugasila vinom rumenim, 

Kršni vođa kosovaca milo prozbori: 

»Ne smijemo, braćo moja, više časiti, 

Već slobodu željkovanu sada glasiti. 

S Bogom, brate Miroslave, sele po Bogu!« 

Pritisnuo posestrimu dragu na grudi, 

A ona je u srce mu srce prelila, 

Kao onda, kad se s Borkom dragim dijelila. 

5. KOSOVO 

Po Kosovu polju ravnom teku dvije bučne struje, 

Dva golema roja pčela hitro lijeću, šume, zuje, 

Sa svih strana putom, stazom šumi nova voda 

mlazom. 

Nisu ono dvije rijeke ni dva marnih pčela roja, 
Nego dvije silne vojske, žedne krvi, željne boja. 
Pod njima se zemlja trese, već na domak primakle se, 
Tad iz jedne čete stupi junak s bradom do pojasa, 
Primače se k drugoj četi te povika iz sveg glasa: 
»Vojevode i župani, svanu danak željkovani, 

Gdje se vidi, ko je vjeran Majci, što nas sve othrani. 
Hrvatska je potištena, zgažena su prava njena, 
Banski plašt joj jadne prnje, dragu glavu vjenča trnje. 
Zdeslav, crni izdajica, grčkog cara udvorica, 

Pretvori je svu u groblje, jadan narod sav u roblje, 
S izdajničkom svojom četom sramoti nas pred svim 

svijetom. 

Slobodna nas majka rodi, odrasli smo u slobodi, 
Nismo grane nametnice, već ogranci starog hreka, 
Samonikla starog hreka, slobodna od pamtivijeka 
Imademo polja i doline, pune čara i miline, 

Gdje se zemlja s nebom spaja*/ Hrvatska je kutić raja, 
Ne treba nam tuđeg kruha ni svilenog tuđeg ruha, 

A još manje sužanjskoga i silničkog tuđeg duha. 
Hrvatskog smo grane hreka, ostat ćemo dovijeka, 
Sloboda nas zlatna rodi, živjet ćemo u slobodi; 

Ako li nam treba ginut, ginut ćemo ko Hrvati, 
Naša slava minut ne će, već dovijeka divno sjati. 
Vojevode i župani, Hrvatska vas majka hrani, 
Hrvatska vas zove mila na grud svoju i u krilo, 
Ostavite grčkog cara i Zdeslava tamničara, 


I — SPJEVAO DR FRAN BINIČKI 

Što slobodu našu smrvi. Ne lijevajte bratske krvi, 
Branimir vam pomirnicu ruku svima dobar nudi, 

A ko ima tvrdi kamen mjesto srca još u grudi, 
Nek na dvoboj izađe mi, neka Višnji Bog nam sudi. 
Svrši vitez/ a prozbori župan Mirko štitonoša: 
»Braćo moja vojevode, bojovnici i župani, 

Mislili smo, da nam Zdeslav domovinska prava brani. 
I ja sam mu vjeran bio, savjesti sam prkosio, 

A1 sad volim svijetom prosit, neg sramotni štit mu 

nosit . . .« 

»Ne ćemo mu ni mi služit ni svog roda slavnog 

rušit,« 

Viknu složno svi župani i vojvode oružani. 

Zdeslav stoji kao kamen, iz oka mu sijevne plamen, 
A1 najednom kriknu mamen: »Slobodno je ići svakom, 
Ali znajte, izdajnici, skršit ću vas moćnom šakom! 
Još je sa mnom grčka četa, kojoj carska riječ je 

sveta.« 

I sinuše bojni mači i vedro se nebo smrači 
Od kopalja i strelica, što no lete na sve strane, 
Ruše glave kao snoplje i ko drvar suhe grane, 

A kosovci ljuti kose, nemilice smrt svud nose. 

Na bijelcu Zdeslav jaše, posjeklicom oštrom maše. 
»Naprijed!« viče grčkoj četi. — »Svijetlog cara svak 

osveti!« 

Ali vitez s bradom dugom pohrlio s vjernim drugom, 
Da uhvati živa bana, da zlikovcu narod sudi. 

Već do konja čila skoči, bljesnuše mu sjajne oči, 
Za povodac konja trže: »Brate Mirko, amo brže!« 
Ukoči se Zdeslav s groze, zadrhtaše snažne grudi. 
Snebiveni Grci stali, kanda su se ukopali, 

A kosovci grnu bijesno grmeć gromko, urnebesno. 
Tad i Grci mravom grnu, na junake smjele srnu. 
Konj se banov tržnu naglo, ustavlja ga Zdeslav 

zarnan, 

Munjimice hrli, skače sve gazeći ko pomaman. 
Zaman Zdeslav ustavlja ga, miluje ga zarnan, draga. 
Uto prhnu grčka strijela, zgodi bana usred čela, 
Krv mu rujna oči zali, na zemlju se mrtav svali, 
Konjić stade, kanda udes konjanika svoga žali. 
»Predajmo se, dosta krvi!« Ubojica viknu prvi 
Zdeslavu smo bili vjerni, dok je bio sluga caru, 
Kao njemu služit ćemo i novome gospodaru! 

1 svi, što mu riječi čuše, ruke uvis pod'gnuše 
Opet sinu žarko sunce i obasja zemlju crnu 
I junake, kojima se polagano svijeće trnu. 

A kosovci po Kosovu sva premeću mrtva tijela, 
Kamena im srca tuga, ljuta tuga obuzela. 

Izgubiše dragog vođu, što ih sa svih strana skupi. 
Kadno carski sluga Zdeslav na Hrvatsku s vojskom 

hrupi, 

Hrvatskoj se sunce smije, a nad njim se gavran vije. 
Uto ispod hrpe Grka, gdje no bješe prva strka, 
Nađoše ga uz krvava štitonošu Miroslava. 

»Nisu teške rane naše, al nas eto zatrpaše,« 
Prozbori im vitez hrabri, kad im vidi tužno lice. 
»Srtali su kao muhe, mlatismo ih neštedice. 

Samo mi je teško žao, da je krvnik utekao.« 

A kad začu, što se desi, oko mu se zakrijesi 
Pa izusti: »Hvala Bogu, da krvnika krvnik smlati, 
Izdajničkom krvlju Hrvat svoje ruke ne oblati.« 

(S vršit će se A 

LJUDI BEZ IMENA 


U svim ratovima i nemirima bez sumnje imaju 
svoje prste oni, koji od tih nemira i ratova imaju 
ogromne koristi. Rijetko se u javnosti znade za 
te osobe; to su redovito tajanstveni ljudi, »ljudi 
bez imena«. 

Oni su u novije vrijeme izazvali psihozu stal- 
nog nemira i straha pred ratom; pa su zbog 
svojih poslova i koristi bacili u svijet parolu: 
»Svaki narod mora biti dobro naoružan, da može 
mirno raditi!« Glavno je, da se troše njihovi 
artikli! Najbolje im ide u ratu, ali eto i za mir 
su oni pronašli zgodnu i privlačljivu riječ. 

Budimo dobro naoružani! Ali tko hoće biti 
dobro oboružan, mora biti naoružan moderno! 
Ali i oružje najnovijih modela brzo stari, jer se 
zato brinu »ljudi bez imena« — oni, koji izmi- 
šljaju i proizvode neprestano sve savršenije 
sprave za uništavanje naroda i njihovih teko- 
vina .. . Evo zato jedan tipičan slučaj: 

U svoje vrijeme Sir Basile Zaharov prodao je 
bio Grčkoj jednu podmorsku lađu. Jamačno je 
bio dokazao, da će u slučaju oružanoga spora 
podmornica u rukama Grčke biti razlog, ko- 
jemu se nitko ne može oduprijeti. No dvije ne- 
djelje kasnije, kad je transakcija bila svršena, 
Zaharov otputuje u Tursku i proda neprijatelju 
Grka — dvije podmornice dokazujuć ; , da Tur- 
ska ne smije biti gore oboružana nego Grčka. 

No još je čudnije svijetlo, koje je na makina- 
cije ratne industrije bacio engleski pacifista 
Bawerley Nichols. U jednom poglavlju svoje 
knjige on spominje govor francuskoga zastup- 
nika Barthe, izrečen u ožujku god. 1933. pred 
zastupničkom komorom, koja je mukom mu- 
čala na njegove riječi. Barthe je pokazao, da 
je prije godie 1914. »Comite des Forges« (Sa- 
vez vlasnika ocjelne industrije) navlaš smetao 
proizvodnju ocjeli i željeza u Francuskoj, da 
bi u slučaju rata mogao vući to veće dobitke, 
koji će nastati iz pomanjkanja oružja. Na taj 
način našla se Njemačka u povoljnijem stanju. 

»Tvrdim,« rekao je Barthe, »da su bilo iz ob- 
zira na međunarodnu solidarnost velike metalne 
industrije, bilo iz obzira na nečiji privatni in- 
teres naši vojnički zapovjednici dobili nalog, da 
ne bombardiraju tvornice u Briey Valley, koje 
su za rata bile zaposjednute od neprijatelja. 
Područje Briey osigurano od napadaja dobav- 
ljalo je municiju za topove, koji su desetko- 
vali vojsku francusku ? britsku. Kraljevi željez- 
ne industrije priznali su kasnije, da bi Njemačka 
bila morala kapitulirati godine 1915., da je Briey 
bio bombardovan.« 

Isto je tako bila neobična stvar novinara i pu- 
bliciste američkoga Shearera, koji je god. 1929. 
tužio sudu američko -Društvo za gradnju lađa i 
dokova u Newport News i Američko društvo 
Brown-Boweri radi 230 tisuća dolara. Shearer 
je potraživao tu svotu kao nagradu, što je »po 
mogućnosti« predusreo ograničenje pomorskog 
naoružavanja na pomorskoj konferenciji u Ge- 
nevi. Treba' dodati, da je Shearer bio osoba vrlo 


uplivna i da je doista bio izaslan od spomenutih 
poduzeća u Genevu kao »opažač« te da je na 
tom mjestu dobivao 25 tisuća dolara mjesečne 
plaće od tvornica, koje su ga bile poslale. 

Prije dvije tisuće godina, kad je Julije Cesar 
bio imenovan propretorom u Španiji, nije mogao 
otputovati na to unosno mjesto, jer ga nisu pu- 
stili njegovi vjerovnici u Rimu, kojima je bio 
dužan 10 milijuna sestercija. Milijunar Kraso 
znao je, da će to biti dobar posao, pa je spre- 
mno Cesaru posudio tu svotu. Nije se prevario. 
Neko vrijeme zatim Cesar je započeo rat, pla- 
tio dug Krasu i sam stekao imutak od nekoliko 
milijuna, poklao nekoliko milijuna ljudi, uništio 
kulturu galsku i zgrnuo fantastično bogatstvo 
od jadnih pokorenih Gala. 

Ta ista pripovijest o bajoslovnim zaradama 
u ratnim poduzećima ponavlja se do najnovijega 
vremena, samo što su se oblici i način dobiva- 
nja tih novaca izoštrili i rafinirali. Računa se, 
da je zarada njemačke industrije za vrijeme 
rata iznosila 10 milijarda zlatnih maraka, a fran- 
cuske industrije 20 milijarda zlatnih franaka. 

U najnovije vrijeme zarađuje ratna industrija 
mnogih država na građanskom ratu u Španiji, 
gdje obje stranke troše veliko mnoštvo ratnoga 
materijala za ubijanje svoje braće i uništavanje 
narodnoga imutka, koji su privrijedila poko- 
ljenja. 

Propadaju skupine i narodi, a oni — ljudi bez 
imena — goje se i uživaju. Tuđa propast — nji- 
hova sreća; tuđa glupost — njihova radost; tu- 
đa smrt — njihovo bogatstvo! 



VESLAČI U PAl EST NSKOJ LLCI JAFI 
U pozadini se vidi crkva sv. Petra 

LASTAVICE 


Napisao Herczeg Ferencz 


Jedna lastavičja porodica stanovala je u gni- 
jezdu, koje je bilo pod vrlo visokom strehom 
jedne kuće. To su bile miroljubive, dobre i vri- 
jedne lastavice. Nijesu se mnogo brinule za ne- 
stašne vrapce, koji su po krovu iste kuće veselo 
skakutali i cvrkutali živ, živ, — a nisu ni uzi- 
male onu hranu, koja se sipala domaćoj živadi 
po dvorištu. 

Stare lastavice krstarile su cijeli dan munje- 
vitom brzinom nad dvorištem, hvatajući mušice 
i ostale sitne bube po čistom uzduhu; mladi pak 
lastavičići Samo su katkad od izvjedljivosti po- 
maljali žute kljuniće i veselo gledali iz gnijezda. 

Mali Julije često je hodao oko gnijezda i gle- 
dao ga, a pritom je vrlo želio znati, što rade 
gore mali lastavičići, kad se gdjekad zabavljaju 
cvrkutom. Hej, da mi je samo jedamput moguće 
doći do gnijezda i izbliže ga promatrati! 

Isprva je bila u njega plemenita izvjedljivost, 
ali kasnije to se okrenulo u gnjev, koji je sve 
više otimao mah, te on namisli osvetiti se lasta- 
vicama misleći: »Kad ne mogu k vama gore, 
doći ćete vi k meni dolje.« 

Nađe kamečak i stane gađati gnijezdo. Neko- 
liko puta nije pogodio, ali je zato i dalje bacao. 
Stare lastavice videći, da su njihovi mladi u ve- 
likoj opasnosti, izletjele su iz gnijezda i letjele 
•oko njega, tužno cvileći za svojim mladima. 
Koji put su letjele tako blizu svojemu nepri- 
jatelju, da je mogao čuti njihova krila. 

I konačno kamen poslije dugog bacanja po- 
godi gnijezdo i jedan dio sruši se u dvorište. Iz 
gnijezda letjelo je perje, mali lastavičići počeli 
su strašljivo i žalosno čvrkutati, a stare lasta- 
vice tako su očajno tužile, kao da bi htjele vi- 
kati: pomoć! 

Julije htjede nastaviti svoj grešni napadaj, 
ali ga mati u taj čas pozove da ide večerati. 

»Dobro,« mislio je u sebi, »sutra ću vam sg 
već osvetiti i srušiti gnijezdo.« 

Poslije večere izgovori molitvu i kako je bio 
pospan, ode i legne. Već je gotovo zaspao, kad 
ga najedamput nekakav strahovit glas pobuni 
u snu. Čuo je kao nekakvo tužno vikanje iz da- 
ljine, koje je bilo vrlo slično onomu lastavičje- 



mu zapomaganju. Najedamput čuje strahovito 
jak udarac o zid, od kojega se sva kuća stresla, 
dapače i njegova postelja. Zatim je slijedio drugi 
i treći udar. Krov se počne rušiti, a zidovi pu- 
cati, tako da su se već vidjele velike pukotine. 
Kroz te pukotine mogao je Julije vidjeti, tko 
to napada na njihovu kuću. Ogroman par ptiču- 
rina rušio je njihovu kuću svojim velikim klju- 
novima. To su bile dvije velike ptice oštrih klju- 
nova, repova kao vile i bijela perja na prsima — 
baš kao lastavice! — samo glave su im bile kao 
bure, a oči, u kojima je sjala neobična svjetlost, 
bile su kao tanjuri. 

Ove dvije krilate i krvožedne životinje nasta- 
ve svoj užasni posao. Ti napadaji trajali su duže 
vrijeme i Juliju se činilo to više puta, kao da 
su se' te dvije velike krilatice udaljile, tako da 
ih je jedva mogao nazirati, a za čas su se vra- 
ćale i s novom snagom udarale na kuću. A uz 
napadaje čuo je od njih zvuk, sličan čovječjemu 
glasu: 

»Udri, ruši!« vikala je jedna lastavica. 

»Sruši mu zid do temelja, i on je našu kuću 
porušio.« 

»Razori mu kuću, i on je našu!« 

Julije je sav drhtao pod pokrivačem. Htio je 
plakati, vikati i zvati u pomoć, ali od straha nije 
mogao. Naposljetku samo je mogao progovoriti 
drhtavim glasom: 

»Mati, mila mati, pomozi!« 

Zapali se svijetlo i meka ruka položi se na 
Julija. 

»Šta ti je, sinko?« upita ga mati. 

»Mati mila! Lastavice! Lastavice ruše nam 
kuću.« 

»Ne boj se lastavica, one sad mirno počivaju 
u svojemu gnijezdu,« reče mu mati. 

Julije počne po sobi razgledati s čudno vese- 
lim pogledima. Zidovi sobe bili su čitavi, uža- 
sno osveti jivih lastavica nigdje nije mogao vi- 
djeti. 

I sad mu je stoprom pred oči dolazilo, da je 
sav taj silni strah bio samo kratak san. 

Kad je drugi dan hodao po dvorištu, koje je 
obasjalo jutarnje svijetlo sunčano, vidio je la- 
stavice, kako traže blata, da poprave svoju ku- 
ćicu, koju je Julije bio pokvario. 

Dugo je gledao njihov trudni posao, a onda 
ge zavjeri u sebi, da od sada nikad ne će dirati 
ptičja gnijeza, jer je sad stoprom razumio i sa- 
znao, da ptice isto tako silno i svesrdno ljube 
svoju kućicu kao čovjek svoju. 


Najljepše molimo sve pretplatnike »Obitelji«, koji 
su zaostali s uplatom pretplate, da je što prije namire. 
Nama je najmilije, kad nam se pretplata unaprijed 
šalje, jer tada u našoj Upravi otpadaju svi poslovi okolo 
opomena i dopisivanja s dužnicima. 

HAJDEMO 

Odavna ljude vuče želja, da krenu nekuda da- 
lje od ove lopte, što je nazivamo Zemljom. Oh, 
da im se prošetati bar do Mjeseca, koji im kroz 
blage noći namiguje s nebeskog svoda . . . Sve 
se to u prošlosti smatralo kao san ili maštanje 
i moglo se čitati u napetim i pustolovnim roma- 
nima za omladinu. Ali danas ima i ozbiljnih 
učenjaka, koji govore o mogućnosti svladavanja 
svih poteškoća za odlazak sa Zemlje u Svemir, 
a mnogi vrijedni tehničari nastoje njihove te- 
orije ostvariti u praksi, te izrađuju modele i 
stvarne naprave, s kojima bi se imalo ostaviti 
Zemlju. 

Danas se općenito pokušava t. zv. svemir- 
skim raketama savladati silu Zemljine teže, jer 
dok se ne uspije to postići, ne može biti ni go- 
vora o bijegu sa Zemlje. Zemlja nas i sve, što 
nas okružuje, drži uza se privezane sa svojom 
silom teže (gravitacijom) ... Da mi ili bilo koji 
predmet iz naše okolice umakne u Svemir iz gra- 
vitacionog polja naše Zemlje, mora krenuti brzi- 
nom od nekih jedanaest i po hiljada kilometara 
na sat. Drugom manjom brzinom nije moguće 
svladati privlačnu snagu Zemlje; zato i raketa, 
koja ima manju brzinu, mora da padne na — 
Zemlju! 

Svi dosadašnji pokusi s eksplozivnim hicima 
dali su brzinu, koja je još dosta niska, a da bi 


SAMARJANI 

Samarjani su stanovnici kraja Samarije u Pa- 
lestini, pripadnici židovske sekte, koja je evala 
osobito poslije pada sjevernoga kraljevstva ži- 
dovskog. 

Od ortodoksnih Židova razlikuju se time, što 
priznaju samo pet knjiga Mojsijevih za Sveto 
pismo i drugu nijednu knjigu Starog zavjeta, 
a onda i time, što na čitavome svijetu imaju 
samo jedno svetište i to na brdu Garizimu kraj 
Jerusalema. 

Za vrijeme Isusovo dijelili su se oštro od Ži- 
dova i živjeli s njima u neprijateljstvu: držali 
su jedni druge za nečiste. Zato se žena Samar- 
janka vrlo začudila, kad je Isus od nje na Jako- 
bovu studencu zaiskao vode. U židovskom ustan- 
ku izginulo ih je 11.600, a za cara Justinijana u 
ustanku protiv kršćana bili su gotovo hametom 
istrijebljeni. Danas ih živi u Nablusu oko dvije 
stotine duša i imaju svoga velikog svećenika. 
Osim hebrejskoga, svetog jezika, služe se sa- 
marjanskim jezikom, ogrankom aramejskog di- 
jalekta, koji je izumro oko god. 1100, ali se sa- 
čuvao u prijevodu Petoknjižja, mnogim himna- 
ma i nekim kronikama. Pismo im je slično ži- 
dovskom, od kojega je i poteklo. Ime ovih naj- 
strožih Mojsijevaca ovjekovječeno je u lijepoj 
priči Isusovoj o milosrdnom Samaritancu. 


U SVEMIR! 

nas mogla ponijeti u Svemir. Te dosad postignute 
brzine kretale su se između 600 i 800 km na sat! 
Zato učenjaci vele, da treba potražiti nove eks- 
plozive, koji će raketama moći da dadu još veću 
brzinu. 

Prije nego čovjek bude mogao odletjeti u 
Svemir, treba riješiti ove zapreke: 1. Naći sred- 
stvo, kojim se može postići brzina od 11 i po 
km na sat, 2. Naći oblik letala, koje će zadržati 
smjer prema svemirskom prostoru te se ne će 
vratiti na Zemlju, 3. Naći mogućnost, da se u 
tom letalu čovjek živ održi. Pored toga je va- 
žno pitanje, kako će na čovjeka djelovati brzi- 
na kretanja, promjena gravitacionog polja i 
novi ambijenat, u koji će doći . . . 

To su sve vrlo teške zapreke' i vrlo teška pi- 
tanja, pa se čini, da će se pitanje leta u svemir 
odgoditi u beskonačnost, t. j. da čovjek ne će 
nikada naći potrebno pogonsko sredstvo za ta- 
kvu brzinu, niti bi se njegov organizam mogao 
na nju priviknuti kao ni u novim gravitacionim 
poljima svih onih planeta, koji dolaze u obzir 
(Venera, Mars). 

U teoriji i u računima — sve se slaže i dobro 
funkcionira, ali u realnosti nemoguće je prebro- 
diti sve one zapreke, koje sa sobom nosi put sa 
Zemlje u Svemir. p. 



SAMARJANI NA BRDU GARIZIMU KOD JERUSALEMA 
U MOLITVI 



Diecia kolica 


UKUHAVANJE VOĆA 

Ukuhavanje voća je važna briga i 
posao domaćice sada kad ima najviše 
voća za ukuhavanje. Domaćica mora 
kod toga posla pripaziti i na neke 
okolnosti, koje često puta izgledaju 
nevažne, ali koje itekako mnogo do- 
prinose da ukuhano voće bude što 
vrsnije priređeno. 

Voće mora biti svježe ubrano i 
nepokvareno. Ne smije imati nika- 
kvih mrlja i ne smije biti ni najma- 
nje trulo. Treba ga u suhe sunčane 
dane brati. 

Šećer mora biti kockast ili od 
od glave. Sitniti se može kod kuće, 
ali nikako se ne smije kupiti isitnjen. 
Kako je on vrlo hranljiv i vrlo do- 
bar i potreban za konserviranje, tre- 
ba ga primetnuti u većoj količini. 

Suđe treba da je stakleno ili por- 
culansko ili emajlirano. Stakleno su- 
đe su boce ili tegle, u koje se stav- 
lja već ukuhano voće. Prije toga tre- 
ba staklo da bude posve čisto i bez 
ikakvih gljivica, koje bi mogle po- 
kvariti voće. Dan prije ukuhavanja 
treba staklo dobro isprati kamenom 
sodom, a zatim hladnom čistom vo- 
dom! Zatim se staklene posude osta- 
ve na sunčanom, vjetrovitom mjestu, 
da se isuše. Sutra, prije nego li se 
naloži vatra u štednjaku, treba posu- 
de poredati na štednjaku, da se gri- 


ju, a da ne popucaju. Ipak se ne 
smiju pregrijati. 

Porculansko i emajlirano 
s u đe treba dobro očistiti i osušiti. 
Ne smije biti okrnjeno ili napuklo. 
Treba da bude prikladna oblika. 

Kašike, kojima se pri radu služi- 
mo* moraju biti od srebra ili drvene. 
Treba da budu sasvim čiste, a osim 
toga drvene treba da su posve nove. 

Boce se zatvore čepovima od 
pluta, a tegle pergamentnim papi- 
rom ili celofanom. Čepovi treba 
da su novi i prije toga iskuhani, a 
celofan ili pergamentni papir treba 
namočiti u čisti alkohol. Boce, u ko- 
jima se sok nalazi, treba kad se ohla- 
de, grkljanom umočiti u rastopljeni 
vosak da zrak ne može nikuda proći. 
Iza toga treba staklo s ukuhanim 
voćem držati na hladnom i zračnom 
mjestu. 

Staklene posudese kuhaju 
u pari, izakako su prije napunjene 
voćem i zamotane u čiste krpe. Po- 
sude se metnu u lonac, kojega je 
dno pokriveno krpama. 

Treba paziti da posude stoje sa- 
svim čvrsto. Zatim se sipa čista mla- 
ka voda u lonac sve do grlića po- 
suda. Lonac se stavi na vatru i ku- 
ha koliko je dugo potrebno za koje 
voće. Iza toga se lonac skine s vatre 
i pokrije debelom krpom te ostavi, 
da se posve ohladi. Kada se ohladi, 
treba staklo oprati i staviti na hladno 
i zračno mjesto. Ivanka 

Kućni savjeti 

Sredstvo protiv žohara. Uzmi četiri 
dijela šećera u prahu, tri dijela bo- 
raksa, dva dijela brašna i jedan dio 
svježega vapna, koje prije dobro is- 
tući. Sve to dobro pomiješano sipaj 
na -mjesta, gdje se zadržavaju žo- 
hari, i nestat će ih. 

Vodu, u kojoj si skuhala krumpir, 
nemoj baciti, nego ju prelij u čistu 
posudu. U tu vodu stavi iza jela sre- 
brne žlice, vilice i noževe. Čim pri- 
bor bude stajao neko vrijeme u vodi, 
srebro će se opet svijetliti, te ga ne 
treba ničim trljati. 

Pepeo od cigara je odlično sred- 
stvo za švijetljenje raznih kovinskih 
predmeta, bilo zlatnih, srebrnih, ba- 
krenih, mjedenih ili cinčanih. 

Mrlje od rđe dadu se s platna ski- 
nuti mješavinom ulja i citronova 
soka. 

Ljepilo za porculansko posuđe mo- 
žeš napraviti ako izrežeš na sitne di- 
jelove bijelu želatinu i to otopiš u 
octu tako da postane gusta kaša. 
Tom kašom namaži rubove razbitih 
porculanskih stvari, koje zatim čvrsto 
priljubi jedne drugima. Kad se pred- 
met iza nekoliko dana osuši, moći ćeš 
ga opet kao i prije upotrebljavati. 


dječji kreveti i sve ostalo 
željeznoj mjedeno pokućtvo 
najjeftinije kod 

stale žemičke i laki dvopeci. Ako pro- 
ljev ne prestaje, treba metnuti tople 
obloge na trbuh i to toplom vodom 
u plosnatim bocama, a ujedno se 
preporuča mlačno pranje. Kod težih 
slučajeva preporuča se klistiranje ča- 
jem od titrice (kamilica) od 22° C. 

Lupanje srca. Ako ti oboli srce, 
odmah zatraži liječnički savjet, jer 
svaka druga metoda može biti opas- 
na po tvoje zdravlje. — Kod lupanja 
srca, koje dolazi kao posljedica živ- 
čanog oboljenja, poslušaj ovaj savjet: 
legni u krevet i oko srca. omotaj še- 
stero do osmerostruki hladni oblog, 
koji ne smije stajati dulje od četvrt 
sata, i to čini po više puta na dan. 
Oblog treba omotati suhom ponja- 
vom, da zrak ne prodre do kože, ili 
da se ne namoči odijelo ili rublje. 

Pranje hladnom vodom. Svako- 
dnevno pranje u hladnoj vodi oso- 
bito se preporuča, ali ono treba da 
počinje ljeti. Poslije pranja preporu- 
ča se kraća šetnja na svježem zraku, 
da se tijelo ugrije. Tko ne će šetati,, 
neka legne deset minuta u krevet. 
Voda u kojoj se čovjek pere treba 
da ima 18 — 20® C. Ima ljudi kojima ni- 
je dovoljno pranje u vodi, nego uzmu 
četku .od oštre trave, namoče je u 
vodu i njom trljaju cijelo tijelo. Tim 
se pospješuje kolanje krvi po cijelom 
tijelu, i nakon ovakva pranja na- 
staje toplina po cijelom tijelu. Dok 
se tijelo ne smiri, potrebno je leći u 
krevet, u kojem se čovjek osjeća 
ugodno i lakše zaspi. — n — 


Tjedni kalendar dobre domaćice 


Rimokat. 

kalendar 


Objed: Juha od rajčice. Peče- 
na janjetina s krumpirima. Kolač 
s kajsijama. 

Večera: Hladna piletina u uma- 
ku (£ezner-Andrić: »Domaćica u ku- 
hinji« III, izd. str. 45). 


Nedjelja 


NAJMODERNIJA 

„MA- MA" dječja kolica 

Na btplatu bez jamca i povišenih 
cijena. — Najjeftinije kupujete i po- 
pravljate izravno kod proizvađača 

Ponedjeljak Objed: Juha od zelen ja, Goved- 
ski odrezak. Faširani govedski od- 
rezak. Salata poljska (matovilac). 

V e č e r a: Omlet. Kompot od kaj- 
Ana,m.BDM šija. 


Utorak 


O t? j e d: Juha s rižom (Cezner- 
Andrić: Domaćica, III. izd. str. 12). 
Pečena guska. Mahune. 

Večera: Kajgana s lukom. 


Najveća 
katoli- 
čka 
tvrtka 
glazbala 
u državi 


Pantaleon 


Srijeda O j e d: Juha od vrganja. Pečeni 
svinjski kotleti. Zelena salata. 

Večera: Palačinke sa Šunkom 
(Cezner-Andrić: Domaćica, III. iz. str. 
Inocent V. 51). 


f J Z*«TUP6TV0 

F.bC4tt1£AD£R 

C^ogpeb, NlkofidtvolO. 


Četvrtak 


Obje d: Juha od kokoši. Kuhana 
kokoš sa hrenom. Pita od jabuka. 
Večera: Pilav. 


Marta dj 


Obje đ: Riblji paprikaš. Rezanci. 
Okrugljice sa kajsijama. 

Večera: Kruh sa sardelicama 

(Cezner-Andrić: Domaćica, III. izd. str. 
36.) 


Petak 


Abdon i Sen, 


^ ota Objed: Juha od kelja. Teleća pe- 
A čenka. Miješana salata. Kompot od ze- 

A-P A lenih šljiva. 

Ignacije Loj Večera: Samljeveni teleći odresci. 



Pustolovni roman u slikama 


ZLATNI OTOK 


15. NAPISAO R. L. STE VENSON — ILUSTRIRAO STJEPAN PETREŠEVIĆ 



Jim je išao dalje kroz 
šumu 4 šikarje; Kroz 
grane; stabala opazi John 
Silvera i' mornara Toma, 
gdje sjede i razgovaraju. 
Jim stane slušati. 


Čuio se prepiranje, i 
Tdm, predbaci Silveru, 
što je ubio mornara Ala- 
na, te napusti Silvera, 
koji tada suhim drvom 
ubije Toma. 


Još je vidio Silvera, 
kako briše o travu krvavi 
nož, a zatim svira u svi- 
raljku, da sakupi drugo- 
ve. Jim stade bježati od 
straha. 


Na drugoj strani opazi 
čudan lik čovjeka, koje- 
ga se još više poboja / 
nego li Silvera. Da krene 
natrag? Nepoznati ga 
stade okruživati. 


z - d| ^ u TKO JE POJEO GOLUBE? 

Napisala Božena Nemcova 


Postolareva je žena lijepo ispekla dva golu- 
ba, jednoga za sebe, drugoga za muža; metnula 
ih je na tavu i otišla izvan kuće . . . Međutim je 
postolar šivao. Časom bi digao nos/ i uvlačio u 
sebe zamamljivi miris, kojega je bila puna soba. 
Napokon ga je taj miris tako omamio, da mu 
proždrljivost nije dala da dulje sjedi na stočiću. 

Tek što je žena izvukla pete kroz vrata, već 
je ustao sa stolčića i bio kraj tave. Prije nego 
i.e posegao za golubom, prishihnuo je, nije li 
žena u sobi — a to radi toga, jer se bojao že- 
nice. Sakrivao je to, ali bilo je tako i nikako 
drugačije. Vahi nije nikoga bilo; i postolar je 
brzo izvukao goluba i pojeo ga . . . Postolar je 
bio i proždrljiv i gladan, zato mu nije bio do- 
sta jedan golub, nego je bez sustezanja pojeo 
i drugoga. 

Zatim je sjeo na tronožak i marljivo radio. 
Žena je došla u sobu, a bilo je upravo podne, 
metnula je tanjure na stol i dala juhu. Sve je 
dobro bilo; ali kad je došao red na pečenku, 
nastala je prava bura. 

»Tko je pojeo golube?« 

»Ne pitaj mene, ja nisam. Pa nisam ni znao, 
da ih pečeš.« 

I onda je išlo redom pitanje za pitanjem, od- 
govor za odgovorom. Postolar nije priznao, dok 
napokon nije rekao, da ih je žena sama po- 
jela pa sad njega siromaha okrivljuje. 

»No, onda dobro, pustimo svađu, ali od ovog 
časa ne ćemo ni jedan ni drugi progovoriti. Tko 
prvi progovori, taj je pojeo golube.« 

Tako je odlučila žena i tako se moralo do- 
goditi. 

Od toga vremena bilo je u postolarevoj kući 
kao u grobu. Žena se nije mogla svađati i kle- 
petati, a postolaru je bilo teško, što ne može 
odgovarati i pjevati. Radije bi bio slušao njenu 
svađu, nego tu mrtvačku tišinu. Ali prvu riječ 
nije htio izgovoriti ni on, a ni ona. 


Bio je treći dan, otkako nisu govorili, kad 
li se zaustavila neka kočija pred njihovom ku- 
ćom. Sluga skoči dolje i upita za put do grada. 
Već je žena imala usta otvorena da odgovori, 
ali je opet najednom sjela i pokazala rukom,, 
kako moraju ići. Postolar je napravio isto. 

Sluga se vrati i reče gospodaru, da su u ku- 
ćici dva nijemaka. Uto istrči iz kuće postolareva 
žena, koja se nečemu dosjetila, i uđe gospodinu 
u kočiju dajući mu do znanja, da će mu poka- 
zati put. Gospodin joj napravi mjesto, kočijaš 
pucne bičem, i već su odlazili. 

Tada poviče postolar s prozora: »Ženo* ženice, 
ne odlazi, i oprosti mi, ja sam pojeo golube!« 

Žena se počela smijati i ispričala gospodinu 
cijelu pripovijest. Gospodin se srdačno nasmije 
i dade ženi dukat, da kupi druge golube. Ali od 
njih proždrljivi gospodin muž nije dobio ni na 
zub. Prevela Z. L Perinić 


TO JE NEŠTO DRUGO 

Neka udovica iz Potsdama isposlovala je, da je 
puste pred Fridrika Vilima II., pruskoga kralja. 
Htjela je da njezin sin, k^o jedinac, bude oslo- 
bođen od vojne službe. I dok je kralj pažljivo 
čitao njezinu molbenicu, ispričala je ona svoje 
jade gospodi od kraljeve pratnje. Jedan general 
reče joj na to: 

»Draga ženo, ostavite vi samo svoga sina u 
vojsci, ta i mi smo svi tamo.« 

Kralj, koji je upravo dovršio čitanje molbe, 
začuje zadnje riječi, pristupi i reče: 

»Zbilja, svi mi smo vojnici, zašto ne bi i vaš sin 
bio vojnik?« Na to odgovori žena- 

»To je istina-, ali vi niste ništa drugo učili, a 
moj sin je izučeni postolar!« 

Smijući se zapovjedi kralj, da se udovici ispuni 
molba . . . 

NA ISPITU. »Gospodine kan- 
didate,« pita profesor na medi- 
cinskom ispitu, »uzmite, da su 
vam doveli čovjeka, koji se sav 
smrznuo. Što biste radili u tom 
slučaju?« 

»Dobro bi ga istrljao snije- 
gom.« 

»Dobro. Ali što ćete raditi, ako 
se to desi u žarkom ljetu, kad 
nigdje nema snijega? . . .« 

NA SUDU. Sudac svjedokinji: 
»Da li ste udati?« Svjedokinja 
uzdahne. 

Sudac zapisničaru: »Pišite: le- 
dična.« 

Sudac muškom svjedoku: »Da 
li ste oženjeni?« Svjedok uz- 
dahne. 

Sudac zapisničaru: »Pišite: 

oženjen.« 

DUGA PRIPREMA. O n (u po- 
dne): »Imam dvije karte za 
operu.« 

Ona: »Krasno! Odmah idem 
da se oblačim!« 

O n: »Svakako! Ali idi odmah, 
jer karte su za večeras.« 

MISLI PA MISLI. »Zar nije 
ribarenje tako dosadan sport? 
Što uopće mislite, dok cijele sa- 
te tamo samo sjedite?« 

»Mislim, da li će zagristi?« 

»A ako zagrize?« 

»Mislim: sada je zagrizla!« 

LJUBITELJ GLAZBE. »Zašto 
sinoć niste bili kod Perunićevih 
na večeri?« 

»Ah, molim vas, kakva je to 
uopće večera, ako na svaki kruh 


sa putrom dolaze tri klavirske 
sonate i jedna operna arija?« 

NESPORAZUM. »Tako, go- 
spođo Perunić, tu je sredstvo za 
uspavljivanje. Mislim, da će vam 
to biti dosta za šest tjedana!« 

»Ali zar to, gošpodine dokto- 
re, nije previše? Tako dugo ne 
bih rado spavala!« 

TEŠKA ULOGA. »Moja žena 
ima vrlo tešku ulogu u novom 
komadu.« 

»Kako tešku! Pa nema ni jed- 
nu riječ da kaže!« 

»(Baš zato.« 

IZA VJENČANJA. Mlada 
žena: »Mama, pošalji mi lije- 
čnika. Moj mužić izgleda vrlo 
blijed u licu. Strašno je smrša- 
vio . . .« 

Majka: »Bolje će biti, ako 
vam na nekoliko dana pošaljem 
svoju kuharicu!« 

U KAZALIŠTU. Muž i žena 
slušaju operu »Rigoletto«. 

Muž: »Ah, kako divnu kolo- 
raturu ima ova pjevačica!« 

Žena: »Što ti gledaš na nje- 
zinu koloraturu? Pripazi radije 
na njezino pjevanje!« 

OPOMENA. U tvornici piše 
na zidu: »Pušenje zabranjeno. 
Sjetite se katastrofalnog požara 
u tvornici papira jučer!« 

Jedan savjesni čitač nadoda 
ispod toga: »Ne pljujte! Sjetite 
se katastrofalne poplave Missis- 
sipija.« 

U ATELJEU. »Što ti slikaš?« 

»Psa.« 


»Psa? A gdje mu je rep?« 
»Rep mu je još u kičmi.« 
DOBAR RAZLOG. »Priznaje- 
te, da ste našli lisnicu sa sto di- 
nara. Zašto je niste vratili?« 

»Bilo je već kasno naveče, go- 
spodine suče!« 

* »Zašto to niste učinili idućeg 
jutra?« 

»Tada već ništa nije bilo u 
njoj.« 


Jiod&uvl 

'Nekoliko ukusnih haljina za ljetne večeri. Od lijeva na desno: 1. Jednostavna haljina za djevojke iz 
Šarenog tavta sa bijelim ovratnikom i crnim pojasom, — 2. Kombinirana večernja haljina iz bijele suknje od 
krep marokena i uzorkane svilene bluze u obliku kaputlća. Sprijeda još ukras od bijelog organdija. S. Ha- 
ljina od Čipaka u boji. Ovratnik i umetak sprijeda su bijeli, dok su vrpca u pasu i oko ovratnika iz crnog 
baršuna. — 4. Ružičasta večernja haljina sa rukavima iz čipaka u boji. Oko vrata haljina je naborana, a ru- 
kavi su složeni u lijepe Široke bore. Vrpca u pojasu je crna. 



Vodoravno: 1. ispit zrelosti, 3. 
mongolski vođa, 5, ozljeda, 6. naro- 
di crne kože, 8, s njom se ide na trg, 
10, golema, 12. mjesto u Hrvatskoj 
kod Kutine, 14. stara žena, 15, narod 
u Belgiji, ostaci grada, 17. osa- 
mljena, 13. kupina, 20. ufanje, 22. 
zelene biljke (množ.), 24. država Sjev. 
Amerike, 26. sitni otvor na koži, 27. 
protivno od bratska (bez t), 2S. lje- 
pilo, 29. glazbeni instrumenat, 30. 
Samsonova zavodnica, 32. dio želje- 
znice, 34. drvo, 36. okrugao vrh gra- 
đevine, 38. Žensko ime, 39. spušta se 
s visokih brda, 40. mjesto riječnog 
prolaza. 

Okomito: L hrana Izraelaca, 

3 . grad u Italiji, 4. pjevač (tuđ.j), 9. 
Židovski razbojnik, 11. u njoj se pije 
kava, 13, nagradni dar, 19. vrijeme 
12 mjeseci, 2L kućica od dasaka, 23. 
božica ljepote, 25. tropski plod, 31. 
nije ružno, 33. mala lađica, 35. drve- 
ni uski prelaz, 37. nije teško. 


Odgonetke treba poslati do 5. 
kolovoza. Medu ođgonetaee podijelit 
će se 5 romana i 5 slika. 


Odgonetke I rješenja Ii 23. br. 

Vodoravno: 1, Marija, 3. po- 
tjera, 4. rudari, 7. kasarna, 9. luda, 
10. jedina, 11. dama. 13. Lika, 14. da- 
ska, 16, rabi, 17. kada, 18. bo, 19. 
Jaga, 21. peti, 22. ka, 23. vrh, 25. 
listina, 26. Sara, 27. manija, 29, Ti- . 
rana, 33. malina, 34. Vandali. — Oko- 
mito: 1. mama, 2. jagoda, 3. po- 
klisar, 4. rama. 5. ruda, 6. rijeka, 8. 
Nada, 9. luka, 12. maska, 13. Libija, 
15. skakati. 20. galija, 28. nizina, 30. 
Radovan, 31. sama, 32. mali. 


Ždrijebom su podijeljene nagrade 
ovako: Po jednu umjetničku sliku: J* 
Panić iz G., A. Jakšić iz L. Po jed- 
nu knjigu: S, Brnobić iz L. t M. Tu- 
poglavi Iz L., K. Schenger iz B., R. 
Bobić iz R. i Z. Ivančić iz M. Po, Je- 
dan radirung: E. Kulier iz Sarajeva, 
L. Bilić iz D. i Dragi Tvrdić iz S, 








